Ιερά Επισκοπή Κισούμου και Δυτικής Κένυας

Η Ιερά Επισκοπή Κισούμου και Δυτικής Κένυας είναι από τις επισκοπές του Πατριαρχείου Αλεξανδρείας.

Στη δικαιοδοσία της Ιεράς Επισκοπής περιλαμβάνεται τις Κομητείες Κακαμέγκα, Βιχίγκα, Χόμα Μπέι, Μιγκόρι, Κισί, Νιαμίρα, Κισουμού, Μπούσια, Μπουνγκόμα και Σιάγια της Κένυας.

 Ιστορικά στοιχεία 
Τη δεκαετία του 1980, ο τότε Επίσκοπος Ανδρούσης Αναστάσιος διετέλεσε τοποτηρητής της χηρεύουσας Ιεράς Μητροπόλεως Ειρηνουπόλεως. Μετά τον διορισμό του σε Πατριαρχικό Έξαρχο Αλβανίας το 1991, η Μητρόπολη Κένυας και Ειρηνουπόλεως παρέμεινε εν χηρεία έως το 1994, οπότε και εξελέγη μητροπολίτης ο έως τότε Μητροπολίτης Καρθαγένης Ειρηναίος (Ταλαμπέκος). Στις 23 Νοεμβρίου 1999, με απόφαση της Ιεράς Συνόδου ιδρύθηκαν η Ιερά Μητρόπολη Ειρηνουπόλεως (Νταρ ες Σαλαάμ) και η Ιερά Μητρόπολη Κένυας, με τη διάσπαση της Μητροπόλεως Κένυας και Ειρηνουπόλεως.

Η Ιερά Επισκοπή Νιέρι και Όρους Κένυας και η Ιερά Επισκοπή Κισούμου και Δυτικής Κένυας δημιουργήθηκαν με απόφαση της Ιεράς Συνόδου του Πατριαρχείου Αλεξανδρείας στις 24 Νοεμβρίου 2015, με απόσπαση από την Ιερά Μητρόπολη Κένυας (η οποία και μετονομάσθηκε σε Ιερά Μητρόπολη Ναϊρόμπης). Πρώτος επίσκοπος Κισούμου και Δυτικής Κένυας ανέλαβε ο αυτόχθονας Αρχιμανδρίτης Αθανάσιος Μασάμπα. Ο Επίσκοπος Αθανάσιος, απεβίωσε στις 4 Ιανουαρίου 2019, στο Γούστερ της Μασαχουσέτης όπου και νοσηλευόταν.

Στις 9 Οκτωβρίου 2019, με απόφαση της Αγίας και Ιεράς Συνόδου του Πατριαρχείου Αλεξανδρείας, νέος επίσκοπος εξελέγη ο Αρχιμανδρίτης Μάρκος Θεοδόσης. Η χειροτονία του Επισκόπου Μάρκου πραγματοποιήθηκε από τον Πατριάρχη Θεόδωρο, στις 5 Δεκεμβρίου του ιδίου έτους, και η ενθρόνισή του πραγματοποιήθηκε στις 15 Φεβρουαρίου 2020, στον Ιερό Ναό Αγίου Μάρκου Σιαβοκέρε.

Στις 7 Οκτωβρίου 2025, με απόφαση της Αγίας και Ιεράς Συνόδου του Πατριαρχείου Αλεξανδρείας, νέος επίσκοπος εξελέγη ο Αρχιμανδρίτης Φίλιππος Μουγκαντίζι. Η χειροτονία του Επισκόπου Φιλίππου πραγματοποιήθηκε από τον Πατριάρχη Θεόδωρο, στις 25 Νοεμβρίου του ιδίου έτους.

 Επισκοπικός κατάλογος 
ΕπίσκοποςΑπόΈωςΣημειώσειςΑθανάσιος (Μασάμπα)6 Δεκεμβρίου 20154 Ιανουαρίου 2019 †Μάρκος (Θεοδόσης)5 Δεκεμβρίου 20197 Οκτωβρίου 2025κατόπιν Γκαμπορόνε και ΜποτσουάναςΦίλιππος (Μουγκαντίζι)25 Νοεμβρίου 2025Σήμερα

 Ναοί και Μονές 
 Ναοί 
 Ιερός Ναός Αγίου Μάρκου Σιαβοκέρε
 Ιερός Ναός Αγίου Ανδρέα Inavi
 Ιερός Ναός Αγίου Ανδρέα Gimengwa
 Ιερός Ναός Αγίου Ανδρέα Buyangu
 Ιερός Ναός Αγίου Αθανασίου Nyabigegea
 Ιερός Ναός Αγίου Βαρθολομαίου Emukaya
 Ιερός Ναός Αγίου Βασιλείου Νιαμιλού
 Ιερός Ναός Αγίου Ιωάννη του Βαπτιστή Μουμίας
 Ιερός Ναός Αγίου Μακαρίου Χόμα Μπέι
 Ιερός Ναός Αγίου Μωυσή του Αιθίοπα Κισούμου
 Ιερός Ναός Αγίου Παύλου Σίο Πορτ
 Ιερός Ναός Αγίου Παύλου Μουλούντου
 Ιερός Ναός Αγίου Φιλουμένου Γκεσόνσο
 Ιερός Ναός Αγίου Ζωσιμά Χεμελίλ
 Ιερός Ναός Αγίων Κυρίλλου και Μεθοδίου Νιαμαραμπέ
 Ιερός Ναός Αναστάσεως του Κυρίου Serem
 Ενορία Bunyore 
 Ενορία Μπουττσότσο
 Ενορία Ebusakami
 Ενορία Godjope
 Ενορία Kanyamkago
 Ενορία Κίσα
 Ενορία Kisingilo
 Ενορία Κισουγκούνα
 Ενορία Λουγκάρι
 Ενορία Lwandeti
 Ενορία Μαραγκόλι
 Ενορία Mautuma
 Ενορία Μιγκόρι 
 Ενορία Nyang'ori
 Ενορία Τιρίκι

 Μονές 
Στην Ιερά Επισκοπή λειτουργούν 2 ιερές μονές.

 Ιερά Μονή Αγίας Κλεοπάτρας (γυναικεία)
 Ιερά Μονή Αγίου Αντωνίου

 Ορφανοτροφείο 
Στην Επισκοπή λειτουργεί το Ορθόδοξο Ορφανοτροφείο «Αγία Ταβιθά» στην Μαλάβα της Κένυας. Εντός του Ορφανοτροφείου λειτουργεί και σχολείο, ενώ φιλοξενούνται πλέον των 30 παιδιών.

 Παραπομπές 

 Εξωτερικοί σύνδεσμοι 
Ιστοσελίδα Ιεράς Επισκοπής Κισούμου και Δυτικής Κένυας

Κισούμου και Δυτικής Κένυας